Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 2522

(12) Indokolt esetben a mentes állományok gI negatív vakcinával történő rendszeres oltását az állomás engedélyezheti, az újrafertőződés kockázatának csökkentése érdekében. Mivel vakcinázott állományokban az újrafertőződés várhatóan nem jár majd klinikai tünetekkel, a telep járványvédelmének tárgyi és személyi feltételeit különös figyelemmel kell meghatározni. Ezekben az állományokban a mentes státusz elismerése kizárólag valamennyi tenyészállatra vonatkozó gI negatív eredményhez és a (6) bekezdésben foglalt feltételekhez kötött. A mentes státuszt igazoló okiraton fel kell tüntetni, hogy az állomány folyamatos védőoltásban részesül gI negatív vakcinával, és ezt a telep az állateladások során köteles a vevő tudomására hozni. A vakcinázott, mentes állományok szerológiai vizsgálata kizárólag gI ELISA próbával végezhető.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes